คนรุ่นใหม่ควรรู้อะไรในคลื่นลมเรื่องการเงิน
โดย...สุรพล โอภาเสถียรเมื่อเครดิตบูโรได้นำเสนอเรื่องของการก่อหนี้ใหม่ในสินเชื่อบ้าน หรือคอนโด สินเชื่อบัตรเครดิต (ใช้ซื้อของ แต่ตอนจ่ายไม่ต้องจ่ายหมด จ่ายขั้นต่ำที่เหลือก็เป็นหนี้ไปดอกเบี้ย 20% ต่อปี) สินเชื่อรถยนต์หรือเช่าซื้อรถยนต์ (เช่าซื้อ) สินเชื่อส่วนบุคคล (กู้เป็นก้อน ผ่อนเป็นงวดดอกเบี้ย 28% ต่อปี หรือพวก 0%) ของกลุ่มผู้คนชาวไทยเราว่ามีกี่มากน้อย และถ้าแบ่งตามช่วงของอายุว่าเป็นคนรุ่นใหม่วัยเริ่มทำงาน (Gen Y) คนทำงาน มนุษย์เงินเดือนที่กำลังก่อร่างสร้างตัว หรือก่อร่างสร้างหนี้ (Gen X) และกลุ่มผู้สูงวัย (คนที่ไม่ชอบคำว่าลุง ป้าเวลาถูกทักทาย) เพราะเหตุว่าคนรุ่นเก่า (อาจจะมีเก๋าบ้าง) มักจะมองคนรุ่นใหม่ว่าไม่คิดจะเก็บเงินไว้บ้างเลยหรือไร จะเอาอะไรกินหลังเกษียณ ไม่กลัวสิ่งที่เรียกว่าแก่ก่อนรวยหรือ เงินหมดก่อนตาย เพราะวิถีชีวิตของคนรุ่นเก่าคือเรียน...เรียน...แล้วก็เรียน...เรียนให้ดีออม...ออม...ออม...อดออมทำงาน...ทำงาน...ทำงาน แล้วก็หลังเกษียณ หาอะไรอร่อยๆ รับประทาน เดินทางท่องเที่ยว ส่งไลน์ให้เพื่อนฝูง ไปงานแต่งลูกหลาน ไปงานศพของเพี่อน พี่ๆ และญาติสูงวัย สิ่งที่กลุ่มเหล่านี้มักจะพูดหรือแสดงออกมาก็คือ ...มันเป็
6 มี.ค. 2560

โดย...สุรพล โอภาเสถียรเมื่อเครดิตบูโรได้นำเสนอเรื่องของการก่อหนี้ใหม่ในสินเชื่อบ้าน หรือคอนโด สินเชื่อบัตรเครดิต (ใช้ซื้อของ แต่ตอนจ่ายไม่ต้องจ่ายหมด จ่ายขั้นต่ำที่เหลือก็เป็นหนี้ไปดอกเบี้ย 20% ต่อปี) สินเชื่อรถยนต์หรือเช่าซื้อรถยนต์ (เช่าซื้อ) สินเชื่อส่วนบุคคล (กู้เป็นก้อน ผ่อนเป็นงวดดอกเบี้ย 28% ต่อปี หรือพวก 0%) ของกลุ่มผู้คนชาวไทยเราว่ามีกี่มากน้อย และถ้าแบ่งตามช่วงของอายุว่าเป็นคนรุ่นใหม่วัยเริ่มทำงาน (Gen Y) คนทำงาน มนุษย์เงินเดือนที่กำลังก่อร่างสร้างตัว หรือก่อร่างสร้างหนี้ (Gen X) และกลุ่มผู้สูงวัย (คนที่ไม่ชอบคำว่าลุง ป้าเวลาถูกทักทาย) เพราะเหตุว่าคนรุ่นเก่า (อาจจะมีเก๋าบ้าง) มักจะมองคนรุ่นใหม่ว่าไม่คิดจะเก็บเงินไว้บ้างเลยหรือไร จะเอาอะไรกินหลังเกษียณ ไม่กลัวสิ่งที่เรียกว่าแก่ก่อนรวยหรือ เงินหมดก่อนตาย เพราะวิถีชีวิตของคนรุ่นเก่าคือเรียน...เรียน...แล้วก็เรียน...เรียนให้ดีออม...ออม...ออม...อดออมทำงาน...ทำงาน...ทำงาน แล้วก็หลังเกษียณ หาอะไรอร่อยๆ รับประทาน เดินทางท่องเที่ยว ส่งไลน์ให้เพื่อนฝูง ไปงานแต่งลูกหลาน ไปงานศพของเพี่อน พี่ๆ และญาติสูงวัย สิ่งที่กลุ่มเหล่านี้มักจะพูดหรือแสดงออกมาก็คือ ...มันเป็นเรื่องน่าเศร้าถ้าเราตายก่อนเงินหมด แต่มันเป็นเรื่องน่าสลดถ้าเงินหมดก่อนตาย...และชาตินี้ไม่อยากแบมือขอเงินลูกใช้ในแต่ละเดือน ขณะที่คนรุ่นใหม่เขาคิดว่า1.พวกเขาทำงานมีรายได้มากกว่าคนยุคก่อนในช่วงอายุเท่ากัน2.พวกเขาอยากมีความสุขในทุกช่วงเวลาของชีวิต คือจะทำอย่างไรให้การบริโภคของพวกเขาราบรื่นที่สำคัญสุขในเวลานี้น่าจะดีกว่าทุกข์แล้วไปรอสุขในตอนปลาย3.พวกเขาเชื่อในพลังของข้อมูลข่าวสาร การมอบหมายงานที่ไม่ต้องมาตามงาน มาบ่นไล่หลัง เชื่อว่าเขามีศักยภาพพอแม้อายุไม่มาก4.พวกเขาไม่ชอบให้ใครมาบอก หรือเปรียบเทียบว่าอย่างนี้ คิดได้แบบนี้ ทำแบบนี้ แก้ปัญหาเรื่องนี้สมัยผม (ของคนสูงวัย) ผ่านมาแล้ว หรือพวกคุณ (หมายถึงคนรุ่นใหม่) ยังต้องเรียนรู้จากพวกผม (ของคนสูงวัย) อีกมาก5.พวกเขามีโลกที่อาศัยสองใบคือโลกเสมือนจริงกับโลกในความเป็นจริง แต่แนวโน้มที่โลกเสมือนจริงจะเป็นตัวกำหนดความเชื่อ บุคลิก และทัศนคติมากกว่าโลกแห่งความเป็นจริง และไม่ว่าจะอย่างไรก็ตาม โลกใบนี้สังคมไทยนี้ ภาระของชาติเรานี้ในที่สุดก็ต้องไปอยู่ในมือพวกเขาในไม่ช้าแน่นอนสิ่งที่ต้องมีการสื่อสารกับพวกคนรุ่นใหม่ Gen X และ Gen Y คือจะไปขู่ให้เขากลัว กลัวแล้วจะได้คิด ได้คิดแล้วจะปรับพฤติกรรมอาจจะไม่ได้ผลอีกต่อไป วิทยากรที่ไปบรรยายเรื่องบริหารหนี้บอกว่าต้องจดบัญชีรับจ่ายสิ พวกเขาอาจขอดูบัญชีรับจ่ายของวิทยากรก็ได้ มันไม่ใช่การท้าทาย หรือจับผิด แต่มันคือการพิสูจน์ความจริงในสิ่งที่พูดกันออกมา เรื่องที่คนรุ่นใหม่กำลังท้าทาย โต้แย้ง คิดออกมาดังๆ ให้กับคนรุ่นเก๋า รุ่นเก่า อย่างตัวผม อย่างตัวท่านผู้อ่านหลายคน อาจต้องคิดเรื่องการผจญภัยในความคิดและท้ศนคติของพวกเขา (คนรุ่นใหม่) ให้มาก เมื่อเวลาที่ต้องทำงานร่วมกัน สาระที่ผมคิดว่าทุกฝ่ายต้องช่วยกันสื่อให้กับคนรุ่นใหม่ แต่ยังคิดเป็นเครื่องมือที่ใช้ไม่ออกมีดังนี้ครับ(1) ให้คิดก่อนตัดสินใจใช้เงินเพราะเงินหายาก(2) การตัดสินใจให้อยู่บนความจำเป็นไม่ใช่ความอยากได้ใคร่มีอันมาจากการเปรียบเทียบกับคนที่มีมากกว่าตัวของเรา(3) รายได้-เงินออมทันที = รายจ่ายของเรา คือให้คิดว่าเรามีความร่ำรวยเท่าใดที่เหลือจากออม เราก็ทำแค่นั้น อยู่กับเงินจำนวนนั้น(4) รายจ่ายชำระหนี้ทั้งต้นและดอกเทียบกับเงินเดือนไม่ควรเกิน 40% ของรายได้ในเดือนนั้นๆ(5) อิสรภาพทางการเงินตอนคนรุ่นปัจจุบันที่จะเกิดขึ้นในอนาคตจะต้องมาจากการออมเป็นพื้นฐาน มันไม่ควรมาจากการเก็งกำไรทุกๆ อย่าง เพราะเรื่องแบบนี้ถ้าอยากจะได้ก็ต้องลงมือทำเอง คนอื่นมาทำให้ไม่ได้ครับ(6) เมื่อเป็นหนี้แล้ว ขอให้เป็นหนี้รัก รักที่จะชำระตามสัญญา เพราะสัญญาคือสัญญา เป็นหนี้ต้องใช้หนี้ ความสามารถในการชำระหนี้และความตั้งใจในการชำระหนี้คือปัจจัยหลักของคนมีสุขภาพทางการเงินที่แข็งแรง บวกสุขภาพร่างกายที่ดูได้จากการเป็นคนมีวินัยในการออกกำลังกายผมและทีมงานอยู่ในช่วงความฉลาดเท่ากับศูนย์ในการเรียนรู้ที่จะสื่อสาระในหกข้อข้างต้นให้กับคน Gen Y Gen X หากท่านผู้อ่านมีข้อแนะนำโปรดแจ้งมาได้ที่ [email protected] จะเป็นกุศลอย่างแรงครับ ขอบคุณมากครับ